stanford-oval/wikipedia huggingface dataset:
ความไม่สงบในชายแดนภาคใต้ของประเทศไทย
เหตุการณ์สำคัญ

บทความหลัก: ลำดับเหตุการณ์ที่เกี่ยวข้องกับความไม่สงบในชายแดนภาคใต้ของประเทศไทย
4 มกราคม – เกิดเหตุการณ์ปล้นปืนค่ายกรมหลวงนราธิวาสราชนครินทร์ อำเภอเจาะไอร้อง จังหวัดนราธิวาส ทำให้ทหารเสียชีวิต 4 นาย
12 มีนาคม – สมชาย นีละไพจิตร ทนายความสิทธิมนุษยชนอิสลาม ถูกลักพาตัว
เมษายน – กำลังความมั่นคงฆ่าผู้ต้องสงสัยก่อความไม่สงบ 34 คนที่มัสยิดกรือเซะ
ตุลาคม – มีการจับกุมผู้ชุมนุมต่อต้านรัฐบาลที่อำเภอตากใบ มีผู้เสียชีวิต 87 คนเนื่องจากขาดอากาศระหว่างการขนย้ายด้วยรถบรรทุกทหาร
รัฐบาลตั้งคณะกรรมการอิสระเพื่อความสมานฉันท์แห่งชาติ เพื่อส่งเสริมสันติภาพและความปรองดองโดยเฉพาะอย่างยิ่งในสามจังหวัดชายแดนภาคใต้
3 เมษายน – เกิดเหตุระเบิดหลายจุดในจังหวัดสงขลา ทำให้มีผู้เสียชีวิต 2 คน และได้รับบาดเจ็บ 66 คน
31 สิงหาคม – เกิดระเบิดธนาคารพาณิชย์พร้อมกัน 22 แห่งในจังหวัดยะลา มีผู้เสียชีวิต 1 คน และได้รับบาดเจ็บ 24 คน พลเอก สนธิ บุญยรัตกลิน ผู้บัญชาการทหารบกในขณะนั้น ประกาศว่าจะเปิดเจรจา แต่สุดท้ายก็ยอมรับว่าไม่รู้ว่าจะเจรจากับใคร
16 กันยายน – เกิดระเบิดรถจักรยานยนต์ที่จุดชนวนระยะไกลในอำเภอหาดใหญ่ จังหวัดสงขลา มีผู้เสียชีวิต 4 คน และได้รับบาดเจ็บอีกกว่า 60 คน
31 ธันวาคม – เกิดระเบิด 9 จุดในกรุงเทพมหานคร ซึ่งมีการเชื่อมโยงกับกลุ่มผู้ก่อความไม่สงบในภาคใต้ มีผู้เสียชีวิต 3 คน และได้รับบาดเจ็บประมาณ 38 คน
มีนาคม – สมเด็จพระนางเจ้าสิริกิติ์ พระบรมราชินีนาถทรงให้คำมั่นว่าจะคุ้มครองชาวใต้ และริเริ่มโครงการฝึกอาวุธแก่คนท้องถิ่น
31 มีนาคม – เหตุระเบิดที่ภาคใต้ของประเทศไทย พ.ศ. 2555: เกิดเหตุการณ์คาร์บอมบ์ 2 จุดที่ จังหวัดยะลา มีผู้เสียชีวิต 11 ราย บาดเจ็บ 127 ราย และคาร์บอมบ์ที่อำเภอหาดใหญ่ จังหวัดสงขลา ในโรงแรมลีการเด้นส์ ส่งผลให้มีผู้เสียชีวิต 3 ราย และมีผู้ได้รับบาดเจ็บ 416 ราย
มีการเจรจาสันติภาพในกรุงกัวลาลัมเปอร์ซึ่งเริ่มในเดือนกุมภาพันธ์ อย่างไรก็ดี ฝ่ายไทยไม่แน่ใจว่าตัวแทนของกลุ่ม BRN ที่มีเจรจาด้วยมีอำนาจสั่งการหรือไม่ และปฏิเสธข้อเรียกร้องของฝ่าย BRN การเจรจายุติในเดือนสิงหาคม
การพยายามแก้ปัญหาของภาครัฐ > การเจรจา

รัฐบาลไทยเจรจาโดยอ้อมกับผู้ก่อความไม่สงบตั้งแต่สมัยนายกรัฐมนตรีทักษิณ ชินวัตร แต่ไม่ใช่ทุกกลุ่มที่เห็นชอบกับการเจรจา ผู้นำองค์การปัตตานีมีการประชุมกันทุก 2 เดือนในประเทศมาเลเซีย โดยองค์การข่าวกรองภายนอกและกระทรวงกลาโหมมาเลเซียเป็นผู้ผลักดัน แต่การเจรจาไม่มีความคืบหน้าตั้งแต่ปี 2550 ผู้นำกลุ่ม BRN-C ที่ก่อเหตุมากที่สุด ไม่เห็นประโยชน์ของการเจรจา รวมทั้งสมาชิกเข้าร่วมการประชุมในมาเลเซียแต่ไม่ยอมเจรจากับรัฐบาลไทย
ในเดือนกุมภาพันธ์ 2556 ผู้แทนรัฐบาลยิ่งลักษณ์และกลุ่ม BRN ลงนาม "ฉันทามติทั่วไปว่าด้วยกระบวนการเจรจาสันติภาพ" ที่แสดงเจตนาของรัฐบาลที่จะเจรจากับผู้ก่อความไม่สงบ ในกรุงกัวลาลัมเปอร์ นับเป็นครั้งแรกที่รัฐบาลไทยรับรองกลุ่มก่อความไม่สงบอย่างเปิดเผย อย่างไรก็ดี นักวิจารณ์มองว่าทักษิณ ชินวัตร เป็นผู้ริเริ่มนโยบายดังกล่าว และมองว่าเขาต้องการแก้ไขภาพลักษณ์ของตนที่ดำเนินนโยบายผิดพลาดในสมัยรัฐบาลเขา และสภาผู้นำ BRN ไม่รับรองการเจรจาดังกล่าว ต่อมา BRN มอบหมายให้ผู้นำสายแข็งสองคนก่อนการประชุมรอบแรกในเดือนมีนาคม 2556 BRN ออกข้อเรียกร้องห้าข้อในรูปวิดีทัศน์ทางยูทูบก่อนการประชุมรอบแรก ซึ่งในการประชุมรอบสองในเดือนเมษายน 2556 รัฐบาลแถลงว่ากำลังพิจารณาเพิกถอนหมายจับผู้ต้องสงสัยก่อความไม่สงบซึ่งเป็นข้อเรียกร้องหนึ่ง ในการประชุมรอบสามในเดือนมิถุนายน ผู้แทน BRN ตกลงว่าจะพยายามลดความรุนแรง การเจรจาดังกล่าวทำให้เกิดข้อริเริ่มสันติภาพเราะมะฎอนซึ่งมุ่งลดความรุนแรงในช่วงถือศีลอด วันที่ 12 กรกฎาคม ประเทศมาเลเซียประกาศว่าทั้งสองฝ่ายพยายามลดความรุนแรงตั้งแต่วันที่ 10 กรกฎาคมถึง 18 สิงหาคม อย่างไรก็ดี เหตุการณ์ระเบิดแสวงเครื่องและการตอบโต้ของทางการทำให้การลดความรุนแรงล้มเหลว วันที่ 6 สิงหาคม มีวิดีทัศน์จากกลุ่ม BRN ว่ากลุ่มระงับการเจรจากับรัฐบาลไทย
ในเดือนเมษายน 2560 กลุ่มบีอาร์เอ็นออกแถลงการณ์เรียกร้องเจรจาสันติภาพกับรัฐบาลไทย โดยให้มีตัวกลางไกล่เกลี่ยที่เป็นกลางจริง ๆ มีอำนวยการ แต่บีอาร์เอ็นจะรอจนฝ่ายการเมืองของกลุ่มมีความพร้อมเสียก่อน และจะไม่เจรจาหากถูกกดดัน
ต่อมาได้มีการแต่งตั้งหัวหน้าคณะพูดคุยเพื่อสันติสุขจังหวัดชายแดนภาคใต้ จาก พล.อ.อักษรา เกิดผล เป็น พล.อ.อุดมชัย ธรรมสาโรรัชต์ และมี พล.ต.อ.ตัน สรี อับดุล ราฮิม บินโมฮัมหมัด นูร์ เป็นหัวหน้าคณะผู้อำนวยความสะดวกในการพูดคุยสันติสุขจังหวัดชายแดนภาคใต้ ประเทศมาเลเซีย
ผลกระทบ

ดูเพิ่ม: หมวดหมู่:เสียชีวิตจากความไม่สงบในชายแดนภาคใต้ของประเทศไทย
ระหว่างปี 2547–2552 มีมุสลิมเสียชีวิต 2,337 คน พุทธเสียชีวิต 1,607 คน มุสลิมได้รับบาดเจ็บ 2,389 คน และพุทธได้รับบาดเจ็บ 4,207 คน จนถึงปี 2554 ความไม่สงบทำให้เกิดหญิงหม้าย 2,100 คนและเด็กกำพร้า 5,000 คน ในปี 2562 ยอดเด็กกำพร้าในพื้นที่เพิ่มเป็น 9,800 คน
ผลทำให้ประชากรพุทธกว่า 20% หนีออกจากพื้นที่ ชาวพุทธที่เหลือส่วนใหญ่อาศัยอยู่ในเมือง ชาวพุทธในชนบทส่วนมากอยู่รวมกันโดยติดอาวุธแน่นหนา มีผู้ตั้งข้อสันนิษฐานว่าที่การก่อเหตุลดลงเพราะผู้ก่อเหตุประสบความสำเร็จในการขับไล่ชาวพุทธบางส่วนออกจากพื้นที่ ผลจากการฆ่าพระสงฆ์ในพื้นที่ทำให้สภาสงฆ์นราธิวาสสั่งงดบิณฑบาต ทำให้ชาวพุทธในพื้นที่เสียกำลังใจ เหตุการณ์ดังกล่าวยังทำให้มีการลงมือตอบโต้กับนักบวชและครูมุสลิม ในเดือนมิถุนายน 2552 เกิดเหตุแก้แค้นโจมตีมัสยิดในอำเภอเจาะไอร้อง จังหวัดนราธิวาส ถูกกลุ่มมือปืนโจมตี ซึ่งมีผู้ต้องสงสัยเป็นกลุ่มอาสาสมัครหมู่บ้านและมีผู้สนับสนุนระดับสูง
อัตรามารดาเสียชีวิตขณะคลอดในจังหวัดปัตตานี ยะลาและนราธิวาสคิดเป็น 9% ซึ่งสูงกว่ามาตรฐานประเทศสามเท่า โดยสาเหตุมาจากความรุนแรงทำให้ไม่ได้รับการฝากครรภ์อย่างเหมาะสม อัตราดังกล่าวเพิ่มขึ้นสองเท่าระหว่างปี 2546 ถึง 2549 อัตราตายทารกสูงกว่าค่าเฉลี่ยประเทศ 30% นอกจากนี้ยังมีปัญหาไม่ได้แจ้งเกิด ไม่ได้รับวัคซีนและทุพโภชนาการ ปัญหาความไม่สงบยังทำให้ขาดแคลนเจ้าหน้าที่สาธารณสุขในพื้นที่ โดยมีการขอย้ายออกกว่า 9,000 คน และคงเหลือพยาบาลภาครัฐในห้าจังหวัดใต้สุดของประเทศ 1,300 คน
ดูเพิ่ม

| --- | --- |
 อาณาจักรปาตานี  ศูนย์อำนวยการบริหารจังหวัดชายแดนภาคใต้  ธนาคารอิสลามแห่งประเทศไทย  ขบวนการร่วมเพื่อเอกราชปัตตานี  กบฏดุซงญอ:  กรณีตากใบ  มัสยิดกรือเซะ  เหตุระเบิดที่ภาคใต้ของประเทศไทย พ.ศ. 2555  เหตุระเบิดที่จังหวัดปัตตานี พ.ศ. 2560  การโจมตียะลา พ.ศ. 2562
แหล่งข้อมูลอื่น

History of Jihad in Thailand เก็บถาวร 2021-01-26 ที่ เวย์แบ็กแมชชีน
Daily collections of news about southern insurgency เก็บถาวร 2021-05-17 ที่ เวย์แบ็กแมชชีน
Whitewashing the Thai Jihad
Red Light Jihad: Thailand’s new breed of Facebook jihadis
Red Light Jihad: Insurgency in Thailand party town
Thailand's secessionist Muslim insurgency escalates
Thailand Islamic Insurgency
The Thailand Jihad หลักฐานภาพถ่าย (ภาพ)
ศูนย์เฝ้าระวังเชิงองค์ความรู้สถานการณ์ภาคใต้ - ฐานข้อมูลสถานการณ์ภาคใต้
สถาบันข่าวอิศรา สมาคมนักข่าวนักหนังสือพิมพ์แห่งประเทศไทย เก็บถาวร 2007-05-26 ที่ เวย์แบ็กแมชชีน - โครงการสื่อสันติภาพ โต๊ะข่าวภาคใต้
| ด ค กความไม่สงบในชายแดนภาคใต้ของประเทศไทย |
| --- | --- |
 ลำดับเหตุการณ์ 
กลุ่มติดอาวุธ:  ขบวนการแนวร่วมปฏิวัติแห่งชาติมลายูปัตตานี (BRN)  องค์การปลดปล่อยสหปัตตานี (PULO)  ขบวนการมูจาฮีดีนอิสลามปาตานี (GMIP)  แนวร่วมมูจาฮีดีนปัตตานี (BBMP)  ขบวนการแนวร่วมปลดแอกแห่งชาติปาตานี (BIPP)  ญะมาอะห์ อิสลามียะห์ (JI)  รุนดากุมปูลันเกอจิล (RKK) 
เหตุการณ์:  กรณีตากใบ  เหตุระเบิดในจังหวัดสงขลา พ.ศ. 2548  เหตุระเบิดในอำเภอหาดใหญ่ พ.ศ. 2549  เหตุระเบิดในกรุงเทพมหานคร พ.ศ. 2549  เหตุระเบิดในภาคใต้ของประเทศไทย พ.ศ. 2550  เหตุระเบิดในจังหวัดสงขลา พ.ศ. 2550  ความตึงเครียดในประเทศไทย พ.ศ. 2552  เหตุระเบิดในภาคใต้ของประเทศไทย พ.ศ. 2555  การปะทะที่บาเจาะ พ.ศ. 2556  เหตุระเบิดในภาคใต้ของประเทศไทย พ.ศ. 2556  เหตุระเบิดในอำเภอหาดใหญ่ พ.ศ. 2557  เหตุระเบิดในประเทศไทยเดือนสิงหาคม พ.ศ. 2559  เหตุระเบิดที่จังหวัดปัตตานี พ.ศ. 2560  การโจมตียะลา พ.ศ. 2562 
 ปตานี  การก่อการร้ายในประเทศไทย  กองทัพไทย  สำนักงานตำรวจแห่งชาติ 
| ด ค กประวัติศาสตร์ไทยหลัง พ> ศ. 2544 |
| --- | --- |
พระมหากษัตริย์:  พระบาทสมเด็จพระมหาภูมิพลอดุลยเดชมหาราช บรมนาถบพิตร ฉลองสิริราชสมบัติครบ 60 ปี  เฉลิมพระชนมพรรษา 80 พรรษา  เฉลิมพระชนมพรรษา 7 รอบ  การสวรรคต  ถวายพระเพลิงพระบรมศพ  พระบาทสมเด็จพระวชิรเกล้าเจ้าอยู่หัว บรมราชาภิเษก  เฉลิมพระชนมพรรษา 6 รอบ 
นายกรัฐมนตรี:  ทักษิณ ชินวัตร การดำรงตำแหน่งนายกฯ  ครม. 54  ครม. 55  สุรยุทธ์ จุลานนท์ ครม. 56  สมัคร สุนทรเวช ครม. 57  สมชาย วงศ์สวัสดิ์ ครม. 58  อภิสิทธิ์ เวชชาชีวะ การดำรงตำแหน่งนายกฯ  ครม. 59  ยิ่งลักษณ์ ชินวัตร ครม. 60  ประยุทธ์ จันทร์โอชา การดำรงตำแหน่งนายกฯ  ครม. 61  ครม. 62  เศรษฐา ทวีสิน ครม. 63  แพทองธาร ชินวัตร ครม. 64 
การเลือกตั้งทั่วไป:  2544  2548  2549โมฆะ  2550  2554  2557โมฆะ  2562  2566 
การประท้วง:  2548–49 พันธมิตรฯ  2551 พันธมิตรฯ  2552 นปช.  2553 นปช.  การสลายการชุมนุม  2556–57 กปปส.  นปช.  2563–64 กลุ่มราษฎร 
รัฐประหาร:  2549 คปค.  คมช.  2557 คสช. 
รัฐธรรมนูญ:  2540  2549ชั่วคราว  2550 ประชามติ  2557ชั่วคราว  2560 ประชามติ 
ความขัดแย้ง:  ความไม่สงบในชายแดนภาคใต้ เหตุการณ์กรือเซะ  กรณีตากใบ  กรณีพิพาทพรมแดนไทย–กัมพูชา 
เหตุการณ์:   เหตุการณ์สึนามิ พ.ศ. 2547   มหาอุทกภัย พ.ศ. 2554  การระบาดทั่วของโควิด-19 
← ประวัติศาสตร์ไทย (พ.ศ. 2516–2544)
กองทัพประชาชนเกาหลี

| กองทัพประชาชนเกาหลี |
| --- | --- |
조선인민군 โชซ็อนอินมินกุน
ตราราชการ และ ตราหน้าหมวกกองทัพประชาชนเกาหลี
ธงประจำกองทัพ
ก่อตั้ง: 25 เมษายน 1932
รูปแบบปัจจุบัน: 8 กุมภาพันธ์ 1948
เหล่า:  กองทัพบก  กองทัพเรือ  กองทัพอากาศและป้องกันภัยทางอากาศ  กองกำลังขีปนาวุธทางยุทธศาสตร์  กองกำลังปฏิบัติการพิเศษ
กองบัญชาการ: เปียงยาง
ผู้บังคับบัญชา
ผู้บัญชาการทหารสูงสุดกองทัพประชาชนเกาหลี: จอมพล คิม จ็อง-อึน
รัฐมนตรีว่าการกระทรวงกลาโหม: รองจอมพล คิม จ็อง-ซ็อง
ประธานคณะเสนาธิการทหาร: รองจอมพล รี ย็อง-โฮ
กำลังพล
การเกณฑ์: 17 ปี
ประชากร วัยบรรจุ: 6,515,279 ชาย, อายุ 17-49 (2010), 6,418,693 หญิง, อายุ 17-49 (2010)
ประชากร ฉกรรจ์: 4,836,567 ชาย, อายุ 17-49 (2010), 5,230,137 หญิง, อายุ 17-49 (2010)
ประชากรวัยถึงขั้น ประจำการทุกปี: 207,737 ชาย (2010), 204,553 หญิง (2010)
ยอดประจำการ: 1,106,000  (2010)
ยอดสำรอง: 8,200,000  (2010)
รายจ่าย
งบประมาณ: $5-10 billion
ร้อยละต่อจีดีพี: ~25.0%
อุตสาหกรรม
แหล่งผลิตในประเทศ: Chongyul Arms Plant Ryu Kyong-su Tank Factory Sungri Motor Plant
แหล่งผลิตนอกประเทศ:  สหภาพโซเวียต  จีน  เวียดนาม  ยูโกสลาเวีย  คิวบา  เชโกสโลวาเกีย  มองโกเลีย
มูลค่าส่งออกต่อปี: 100 ล้าน
บทความที่เกี่ยวข้อง
ประวัติ: กองทัพจักรวรรดิเกาหลี (ค.ศ. 1897-1910)  สงครามเกาหลี (1950-ต่อเนื่อง) 
ยศ: ยศทหารเกาหลีเหนือ การเปรียบเทียบยศทหารเกาหลี รายชื่อเครื่องอิสริยาภรณ์เกาหลีเหนือ
กองทัพประชาชนเกาหลี (เกาหลี: 조선인민군 , ฮันจา: 朝鮮人民軍) เป็นกำลังทหารของประเทศเกาหลีเหนือ คิม จ็อง-อึนเป็นผู้บัญชาการทหารสูงสุดของกองทัพประชาชนเกาหลีและประธานคณะกรรมาธิการป้องกันประเทศ กองทัพประชาชนเกาหลีประกอบด้วยห้าเหล่าทัพ กองทัพบก กองทัพเรือ กองทัพอากาศ กำลังจรวดยุทธศาสตร์และกองกำลังปฏิบัติการพิเศษ นอกจากนี้ กองกำลังแดงพิทักษ์กรรมกร-ชาวนาก็อยู่ภายใต้การบังคับบัญชาของกองทัพบก
ประวัติ > พื้นฐาน

เมื่อวันที่ 12 ตุลาคม พ.ศ. 2488 สำนักงานใหญ่ของกองทัพที่ 25 ในเปียงยางสั่งให้ยุบกองกำลังติดอาวุธทั้งหมดในภาคเหนือของคาบสมุทรเกาหลีและในวันที่ 21 ตุลาคม พ.ศ. 2488 กองกำลังรักษาความปลอดภัยได้จัดตั้งกองกำลังเกาหลีจากกองทัพโซเวียตโดยมีศูนย์กลางอยู่ที่ชาวเกาหลี ซึ่งกลายเป็นถิ่นพำนักของกองทัพประชาชนเกาหลี ในอีกทางหนึ่ง มีการจัดตั้งหน่วยรักษาความปลอดภัยทางรถไฟแยกต่างหากซึ่งรับผิดชอบการรักษาความปลอดภัยทางรถไฟก่อตั้งขึ้นเมื่อวันที่ 11 มกราคม พ.ศ. 2489 นอกจากนี้ ในเดือนกุมภาพันธ์ พ.ศ. 2489 สถาบันเปียงยาง (จัดระเบียบใหม่เป็นโรงเรียนนายร้อยทหารบกที่ 2 ของกองทัพประชาชนในเดือนมกราคม พ.ศ. 2492) และโรงเรียนเจ้าหน้าที่ความมั่นคงกลางในเดือนมิถุนายน (จัดใหม่เป็นสถาบันการทหารที่ 1 ในเดือนธันวาคม พ.ศ. 2491) เพื่อให้ความรู้เกี่ยวกับอุดมการณ์ทางการเมืองทางทหาร และเลี้ยงดูนายทหารในสนามทหาร ก่อตั้ง และจัดตั้งสถาบันการศึกษาทางการทหาร เช่น
เมื่อวันที่ 15 สิงหาคม พ.ศ. 2489 กองพันฝึกอบรมเจ้าหน้าที่รักษาความปลอดภัยได้ก่อตั้งขึ้นในกรุงเปียงยางเพื่อบูรณาการและชี้นำกองกำลังรักษาความปลอดภัยที่ขยายออกไป และในวันเดียวกันนั้นก็ได้เปลี่ยนชื่อเป็นกองบัญชาการกองทัพบกประชาชนทั่วไปของกองทัพบก  ช็อย ยองกย็อน ได้รับการแต่งตั้งเป็นผู้บัญชาการทหารสูงสุดคนแรก และ คิม เช็ก ได้รับการแต่งตั้งเป็นรองผู้บัญชาการ เมื่อวันที่ 4 กุมภาพันธ์ พ.ศ. 2491 หน่วยงานความมั่นคงแห่งชาติได้ก่อตั้งขึ้นและในที่สุดเมื่อวันที่ 8 กุมภาพันธ์ พ.ศ. 2491 เจ็ดเดือนก่อนการจัดตั้งรัฐบาลแห่งสาธารณรัฐประชาธิปไตยประชาชนเกาหลีได้มีการจัดตั้งกองทัพประชาชนเกาหลีขึ้น
ในเดือนกรกฎาคม พ.ศ. 2492 กองพลที่ 166 ของกองทัพปลดแอกประชาชนจีน กองพลที่ 164 และกองพลอิสระที่ 15 ซึ่งประกอบด้วยอาวุธยุทโธปกรณ์ของสหภาพโซเวียตตั้งแต่ปี พ.ศ. 2490 จนถึงก่อนสงครามเกาหลี และกองทัพเกาหลีที่เป็นของกองทัพปลดแอกประชาชนได้เดินทางกลับเกาหลีและจัดตั้ง กองพลที่ 5, 6 และ 12 ของกองทัพประชาชนเกาหลี กำลังพลของกองทัพประชาชนเกาหลีเพิ่มขึ้นอย่างมาก ในหมู่ทหาร เขตรี หง-กวังในแมนจูเรีย ซึ่งเป็นที่พำนักของกองพลที่ 6 เขตที่ 1 ของกองทัพอาสาสมัครโชซอนเมื่อหน่วยฯก่อตั้งในเดือนพฤศจิกายน พ.ศ. 2488 จากนั้นในเดือนกุมภาพันธ์ พ.ศ. 2489 ได้เปลี่ยนชื่อเป็นพื้นที่ รี หง-กวังในแมนจูเรียตะวันออกเฉียงเหนือหลังจากผู้นำของราชวงศ์โชซอน รี หง-กวัง กลายเป็นกองอิสระที่ 166 ของกองทัพภาคสนามที่ 4 ของกองทัพปลดปล่อยแล้ว จัดเป็นกองพลที่ 6 ของกองทัพประชาชน
ประวัติ > สงครามเกาหลี (สงครามปลดปล่อยปิตุภูมิ)

หลังจากการสถาปนารัฐบาลสาธารณรัฐเกาหลีเมื่อวันที่ 15 สิงหาคม พ.ศ. 2491 และการจัดตั้งระบอบการปกครองของสาธารณรัฐประชาธิปไตยประชาชนเกาหลีเมื่อวันที่ 9 กันยายน พ.ศ. 2491 การแบ่งแยกกลายเป็นความจริงขึ้นมาและการปะทะกันด้วยอาวุธอย่างต่อเนื่องต่อเนื่องตามแนวที่ ละติจูด 38°N จนถึงฤดูใบไม้ผลิปี พ.ศ. 2493 สงครามท้องถิ่นระหว่างกองกำลังขนาดเล็กยังคงดำเนินต่อไปตามเส้นขนานที่ 38 และการต่อสู้กับกองโจรของพรรคพวกและกองกำลังปราบปรามยังคงดำเนินต่อไปในพื้นที่ภูเขาทางตอนใต้ เช่น ภูเขาจิริซาน  เมื่อเวลาตีสี่ของวันอาทิตย์ที่ 25 มิถุนายน พ.ศ. 2493 สงครามปะทุขึ้นเมื่อสาธารณรัฐประชาธิปไตยประชาชนเกาหลี (DPRK) ซึ่งได้รับการสนับสนุนจากสหภาพโซเวียตบุกเกาหลีใต้ ในช่วงเริ่มต้นของสงคราม กองทัพประชาชนเกาหลีบุกโจมตีเกาหลีใต้ด้วยความประหลาดใจและกำลังทหารของกองทัพเกาหลีใต้อย่างท่วมท้น (ซึ่งกล่าวกันว่าสาเหตุหลักมาจากการขาดปืนใหญ่และรถถัง (สาเหตุของการก่อตั้งกรมปืนใหญ่)) กองทัพประชาชนเกาหลีดำเนินการบุกเกาหลีใต้ด้วยอำนาจอย่างท่วมท้นในเวลาอันสั้น หลังจากนั้น สงครามยืดเยื้อเนื่องจากการยกพลขึ้นบกของกองกำลังสหประชาชาติซึ่งมี 17 ประเทศเข้าร่วม
ประวัติ > คำสั่ง

วันที่ 8 กุมภาพันธ์ พ.ศ. 2491 เป็นวันสถาปนากองทัพและเป็นที่ระลึกทุกปี แต่ตั้งแต่ปี พ.ศ. 2521 ไปแล้ว วันสถาปนาได้เปลี่ยนเป็นวันที่ 25 เมษายน พ.ศ. 2475 เมื่อคิม อิลซุงอ้างว่าได้จัดตั้งกองกำลังต่อต้าน หน่วยรบแบบกองโจรญี่ปุ่นในจีนภายใต้ข้ออ้างของ “การเชื่อมต่อกับประเพณีการต่อสู้ของพรรคพวกต่อต้านญี่ปุ่น” เปลี่ยนไป จากนั้นเริ่มในปี พ.ศ. 2561 วันก่อตั้งได้เลื่อนกลับไปเป็นวันที่ 8 กุมภาพันธ์
ประวัติ > ปัจจุบัน

ปัจจุบัน กองทัพประชาชนเกาหลีไม่สามารถฝึกได้อย่างถูกต้องเนื่องจากขาดน้ำมันและอาวุธยุทโธปกรณ์ต่างๆ เนื่องจากปัญหาทางเศรษฐกิจที่รุนแรง ส่งผลให้วินัยทหารหยุดชะงัก และการละทิ้งทหารและการปล้นสะดมของพลเรือนมีมากขึ้นเรื่อยๆ เจ้าหน้าที่ก็ยักยอกและใช้ทรัพยากรที่จัดหาให้ และบรรดาผู้นำทางการเมืองของกองทัพประชาชนเกาหลีใน พื้นที่ชายแดนให้เงินแก่ผู้แปรพักตร์ชาวเกาหลีเหนือกับเงินของสาธารณรัฐประชาธิปไตยประชาชนเกาหลี ว่ากันว่า สถานการณ์เลวร้ายลงเนื่องจากการฉ้อโกง เช่น รับเงินสด(ธนบัตร)เกาหลี 5 ล้านวอน และปล่อยให้พวกเขาหลบหนี กองทหารส่วนหน้าสวมเครื่องแบบรอยด่าง
ตามที่ได้ประกาศผ่านการตรวจสอบของรัฐในเดือนตุลาคม พ.ศ. 2553 กองทัพประชาชนเกาหลียังมีขีดความสามารถในการทำสงครามอิเล็กทรอนิกส์อีกด้วย
เพลงประจำกองทัพ

มีชื่อว่า 조선인민군가 (โชซ็อนอินมินกุนกา) ใช้เพื่อในการสวนสนาม
ดูเพิ่ม

กองทัพสาธารณรัฐเกาหลี
พิธีสถาปนากองทัพประชาชนเกาหลี
ตราแผ่นดินของกองทัพประชาชนเกาหลี ซึ่งใช้ไม่กี่เดือนในปี พ.ศ. 2491 ก่อนธงชาติเกาหลีเหนือในปัจจุบันจะถูกนำมาใช้
อำเภอเมืองฉะเชิงเทรา

| อำเภอเมืองฉะเชิงเทรา |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Mueang Chachoengsao
ภาพภายในตัวเมืองฉะเชิงเทรา
คำขวัญ: แม่นำบางปะกงแหล่งชีวิต พระศักดิ์สิทธิ์หลวงพ่อโสธร   พระยาศรีสุนทรปราชญ์ภาษาไทย อ่างฤๅไนป่าสมบูรณ์
แผนที่จังหวัดฉะเชิงเทรา เน้นอำเภอเมืองฉะเชิงเทรา
พิกัด: 13°41′19″N 101°4′15″E﻿ / ﻿13.68861°N 101.07083°E﻿ / 13.68861; 101.07083
ประเทศ:  ไทย
จังหวัด: ฉะเชิงเทรา
พื้นที่
 • ทั้งหมด: 378.7 ตร.กม. (146.2 ตร.ไมล์)
ประชากร (2566)
 • ทั้งหมด: 164,071 คน
 • ความหนาแน่น: 433.25 คน/ตร.กม. (1,122.1 คน/ตร.ไมล์)
รหัสไปรษณีย์ : 24000
รหัสภูมิศาสตร์: 2401
ที่ตั้งที่ว่าการ: ที่ว่าการอำเภอเมืองฉะเชิงเทรา ถนนเรืองวุฒิ ตำบลหน้าเมือง อำเภอเมืองฉะเชิงเทรา จังหวัดฉะเชิงเทรา 24000
 ส่วนหนึ่งของสารานุกรมประเทศไทย
เมืองฉะเชิงเทรา เป็นอำเภอศูนย์กลางการปกครองและการบริหารราชการของจังหวัดฉะเชิงเทรา มีพื้นที่ติดกับกรุงเทพมหานคร
ที่ตั้งและอาณาเขต

ทิศเหนือ ติดต่อกับอำเภอบางน้ำเปรี้ยว มีฟากฝั่งของถนนสุวินทวงศ์เป็นเส้นแบ่งเขต
ทิศตะวันออก ติดต่อกับอำเภอคลองเขื่อนและอำเภอบางคล้า
ทิศใต้ ติดต่อกับอำเภอบ้านโพธิ์ และอำเภอบางบ่อ (จังหวัดสมุทรปราการ)
ทิศตะวันตก ติดต่อกับเขตลาดกระบังและเขตหนองจอก (กรุงเทพมหานคร)
การแบ่งเขตการปกครอง > การปกครองส่วนภูมิภาค

อำเภอเมืองฉะเชิงเทราแบ่งออกเป็น 19 ตำบล แต่ละตำบลแบ่งย่อยออกเป็นหมู่บ้าน รวม 192 หมู่บ้าน
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| 1. | หน้าเมือง | (Na Mueang) |  | 11. | วังตะเคียน | (Wang Takhian) |
| 2. | ท่าไข่ | (Tha Khai) |  | 12. | โสธร | (Sothon) |
| 3. | บ้านใหม่ | (Ban Mai) |  | 13. | บางพระ | (Bang Phra) |
| 4. | คลองนา | (Khlong Na) |  | 14. | บางกะไห | (Bang Kahai) |
| 5. | บางตีนเป็ด | (Bang Tin Pet) |  | 15. | หนามแดง | (Nam Daeng) |
| 6. | บางไผ่ | (Bang Phai) |  | 16. | คลองเปรง | (Khlong Preng) |
| 7. | คลองจุกกระเฌอ | (Khlong Chuk Krachoe) |  | 17. | คลองอุดมชลจร | (Khlong Udom Chonlachon) |
| 8. | บางแก้ว | (Bang Kaeo) |  | 18. | คลองหลวงแพ่ง | (Khlong Luang Phaeng) |
| 9. | บางขวัญ | (Bang Khwan) |  | 19. | บางเตย | (Bang Toei) |
| 10. | คลองนครเนื่องเขต | (Khlong Nakhon Nueang Khet) |  |  |  |  |
การแบ่งเขตการปกครอง > การปกครองส่วนท้องถิ่น

ท้องที่อำเภอเมืองฉะเชิงเทราประกอบด้วยองค์กรปกครองส่วนท้องถิ่น 20 แห่ง ได้แก่
เทศบาลเมืองฉะเชิงเทรา ครอบคลุมพื้นที่ตำบลหน้าเมืองทั้งตำบล
เทศบาลตำบลนครเนื่องเขต ครอบคลุมพื้นที่บางส่วนของตำบลคลองนครเนื่องเขต
องค์การบริหารส่วนตำบลท่าไข่ ครอบคลุมพื้นที่ตำบลท่าไข่ทั้งตำบล
องค์การบริหารส่วนตำบลบ้านใหม่ ครอบคลุมพื้นที่ตำบลบ้านใหม่ทั้งตำบล
องค์การบริหารส่วนตำบลคลองนา ครอบคลุมพื้นที่ตำบลคลองนาทั้งตำบล
องค์การบริหารส่วนตำบลบางตีนเป็ด ครอบคลุมพื้นที่ตำบลบางตีนเป็ดทั้งตำบล
องค์การบริหารส่วนตำบลบางไผ่ ครอบคลุมพื้นที่ตำบลบางไผ่ทั้งตำบล
องค์การบริหารส่วนตำบลคลองจุกกระเฌอ ครอบคลุมพื้นที่ตำบลคลองจุกกระเฌอทั้งตำบล
องค์การบริหารส่วนตำบลบางแก้ว ครอบคลุมพื้นที่ตำบลบางแก้วทั้งตำบล
องค์การบริหารส่วนตำบลบางขวัญ ครอบคลุมพื้นที่ตำบลบางขวัญทั้งตำบล
องค์การบริหารส่วนตำบลคลองนครเนื่องเขต ครอบคลุมพื้นที่ตำบลคลองนครเนื่องเขต (นอกเขตเทศบาลตำบลนครเนื่องเขต)
องค์การบริหารส่วนตำบลวังตะเคียน ครอบคลุมพื้นที่ตำบลวังตะเคียนทั้งตำบล
องค์การบริหารส่วนตำบลโสธร ครอบคลุมพื้นที่ตำบลโสธรทั้งตำบล
องค์การบริหารส่วนตำบลบางพระ ครอบคลุมพื้นที่ตำบลบางพระทั้งตำบล
องค์การบริหารส่วนตำบลบางกะไห ครอบคลุมพื้นที่ตำบลบางกะไหทั้งตำบล
องค์การบริหารส่วนตำบลหนามแดง ครอบคลุมพื้นที่ตำบลหนามแดงทั้งตำบล
องค์การบริหารส่วนตำบลคลองเปรง ครอบคลุมพื้นที่ตำบลคลองเปรงทั้งตำบล
องค์การบริหารส่วนตำบลคลองอุดมชลจร ครอบคลุมพื้นที่ตำบลคลองอุดมชลจรทั้งตำบล
องค์การบริหารส่วนตำบลคลองหลวงแพ่ง ครอบคลุมพื้นที่ตำบลคลองหลวงแพ่งทั้งตำบล
องค์การบริหารส่วนตำบลบางเตย ครอบคลุมพื้นที่ตำบลบางเตยทั้งตำบล
สถานศึกษา

มหาวิทยาลัยราชภัฏราชนครินทร์
โรงเรียนเบญจมราชรังสฤษฎิ์
โรงเรียนดัดดรุณี
โรงเรียนเซนต์หลุยส์ ฉะเชิงเทรา
โรงเรียนเบญจมราชรังสฤษฎิ์ 2
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ อำเภอฉะเชิงเทรา
การส่งกำลังบำรุงทางทหาร

เรดบอลเอ็กซ์เพรส - รถบรรทุกเคลื่อนที่ผ่านจุดควบคุม - ค.ศ. 1944
การส่งกําลังบํารุงทางทหาร เป็นระเบียบวินัยของการวางแผน และดำเนินการเคลื่อนไหว รวมถึงการบำรุงรักษากองกำลังทหาร ในแง่ที่ครอบคลุมมากที่สุด มันเป็นแง่มุมการปฏิบัติการทางทหารที่เกี่ยวข้องกับ:
การออกแบบ, การพัฒนา, การจัดหา, การเก็บรักษา, การแจกจ่าย, การบำรุงรักษา, การส่งกลับ และการจัดการอาวุธยุทธสัมภาระ
ขนส่งบุคลากร
การจัดหาหรือการก่อสร้าง, ซ่อมบำรุง, การปฏิบัติการ และการจัดการสิ่งอำนวยความสะดวก
การจัดหาหรือการให้บริการ
การสนับสนุนทางการแพทย์และบริการสุขภาพ
ประวัติ

ในภาษาอังกฤษ คำว่า "โลจิสติกส์" (logistics) มาจากคำคุณศัพท์ภาษากรีก คือ โลจิสติคอส ซึ่งหมายถึง "มีทักษะในการคำนวณ" การใช้เกี่ยวกับการจัดการครั้งแรกของคำนี้คือในสมัยโรมันและไบแซนไทน์ เมื่อมีเจ้าหน้าที่ธุรการทหารด้วยคำนำหน้าชื่อ คือ โลจิสตา ในเวลานั้น คำดังกล่าวแสดงถึงทักษะที่เกี่ยวข้องกับการคำนวณเชิงตัวเลขอย่างเห็นได้ชัด
ดูเพิ่ม

ระบบส่งกำลังรวม
หนังสืออ่านเพิ่ม

Huston, James A. (1966). The Sinews of War: Army Logistics, 1775–1953. United States Army. 755 pages.
Ohl, John Kennedy (1994). Supplying the Troops: General Somervell and American Logistics in World War II. DeKalb, Illinois: Northern Illinois Press. ISBN 0-87580-185-4. Biography of Brehon B. Somervell, head of the United States Army's Army Service Forces during World War II.
Prebilič, Vladimir. "Theoretical aspects of military logistics". Defense and Security Analysis, June 2006, Vol. 22 Issue 2, pp 159–177.
Thorpe, George C. (1917). Pure Logistics: The Science of War Preparation. Kansas City, Mo.: Franklin Hudson Pub. Co. OCLC 6109722.
—— (1986) [1917]. George C. Thorpe's Pure Logistics: The Science of War Preparation. Stanley L. Falk (introduction). Washington, D.C.: National Defense University Press.
—— (1997) [1917]. George C. Thorpe's Pure Logistics: The Science of War Preparation. Newport, R.I.: Naval War College Press.
—— (2002) [1917]. Pure Logistics: The Science of War Preparation. Honolulu, Hawaii: University Press of the Pacific. ISBN 0-89875-732-0.
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ การส่งกําลังบํารุงทางทหาร
ล่อที่บรรทุกสัมภาระในกองทัพโรมันประมาณ 100 ปีก่อนคริสต์ศักราช ซึ่งปรากฎในเสาตรายานุส
ซัมเมอร์สแลม

| ซัมเมอร์สแลม> ข้อมูล |
| --- | --- |
สมาคม: ดับเบิลยูดับเบิลยูอี
ค่าย: รอว์ สแมคดาวน์
จัดครั้งแรก: ซัมเมอร์สแลม (1988)
ซัมเมอร์สแลม (SummerSlam) เป็นศึกมวยปล้ำ ของ ดับเบิลยูดับเบิลยูอี โดยจัดขึ้นในเดือนสิงหาคม ซัมเมอร์สแลมกำเนิดขึ้นเป็นรายการ เพย์-เพอร์-วิว รายการที่ 3 ของ ดับเบิลยูดับเบิลยูอี โดยจักขึ้นครั้งแรกในปี 1988 จึงถูกเรียกให้เป็น 1 ใน Big Four ของ ดับเบิลยูดับเบิลยูอี ซึ่ง Big Four นั้นประกอบไปด้วย รอยัลรัมเบิล, เรสเซิลมาเนีย, ซัมเมอร์สแลม และ เซอร์ไวเวอร์ ซีรีส์
ประวัติ

ซัมเมอร์สแลม ถูกจัดขึ้นเป็นครั้งแรกเมื่อ 29 สิงหาคม ค.ศ. 1988 ที่ เมดิสัน สแควร์ การ์เดน ใน นิวยอร์ก ซิตี้, นิวยอร์ก
ประวัติ > การพัฒนา

ในช่วงทศวรรษปี 1980 สมาคมเวิลด์เรสต์ลิงเฟดดิเรชั่น ของวินซ์ แม็กแมน ได้แข่งขันในอุตสาหกรรมมวยปล้ำอาชีพหลักของจิมคร็อกเก็ตโปรโมชันส์ แม็กแมนได้จัดรายการเพย์-เพอร์-วิว เพื่อตอบโต้รายการเพย์-เพอร์-วิวของจิม คร็อกเก็ตที่ประสบความสำเร็จ สตาร์เคด ซึ่งเริ่มออกอากาศในปี ค.ศ. 1983 โดยสร้างสรรค์แฟรนไชส์ เรสเซิลเมเนีย ,หลังจากศึกเรสเซิลเมเนีย ครั้งที่ 3 เป็นต้นมาก็ได้ประสบความสำเร็จมากที่สุดในประวัติศาสตร์รายการเพย์-เพอร์-วิวของมวยปล้ำอาชีพ, แม็กแมนสร้างสรรค์แฟรนไชส์เซอร์ไวเวอร์ ซีรีส์ ซึ่งออกอากาศในวันเดียวกันกับ สตาร์เคด (1987) ในเดือนพฤศจิกายน ปี ค.ศ. 1987 หลังจากที่เอาชนะครอกเก็ตต์ในเรตติ้งรายการ แม็กแมนก็ได้สร้างสรรค์ รอยัลรัมเบิล ซึ่งออกอากาศครั้งแรกในช่องฟรีทีวี USA Network ในเดือนมกราคม ปี ค.ศ. 1988 ซึ่งได้บันทึกเรตติ้งของเครือข่ายที่มี 8 ล้านครัวเรือน จูนหาคลื่นเพื่อดูรายการ ,ในการตอบโต้นั้น คร็อกเก็ตก็ได้สร้างสรรค์รายการ Clash of the Champions ซึ่งออกอากาศพร้อมกันกับศึกเรสเซิลเมเนีย ครั้งที่ 4 ซึ่งปรากฏว่าเรสเซิลเมเนีย ครั้งที่ 4 มีรายการเรตติ้งสูงกว่า และหลังจากนั้นไม่นาน คร็อกเก็ต ถูกสั่งฟ้องล้มละลายและขายบริษัทของเขาให้กับเท็ด เทอร์เนอร์ ,ผู้ที่เปลี่ยนชื่อเป็นมาเป็นเวิลด์แชมเปี้ยนชิพเรสต์ลิง (WCW)
ในขณะที่ WWF ได้เปลี่ยนแทนที่การฉายแบบโทรทัศน์วงจรปิด พร้อมกับฉายรายการเพย์-เพอร์-วิว วินซ์ แม็กแมน ได้เพิ่มรายการเพย์-เพอร์-วิวอื่นๆ ที่ลงทุนจากความสำเร็จของรายการก่อนหน้านี้ของเขา นอกเหนือจาก เรสเซิลเมเนีย ที่จัดในเดือนมีนาคม ,รอยัลรัมเบิล ในเดือนมกราคม และเซอร์ไวเวอร์ ซีรีส์ ในเดือนพฤศจิกายน แม็กแมนยังได้สร้างสรรค์รายการในเดือนสิงหาคม ซึ่งชื่อว่า "ซัมเมอร์สแลม" เพื่อให้ WWF มีรายการเพย์-เพอร์-วิวที่ผูกขาดในการตลาด ,เทอร์เนอร์ ได้เริ่มต้นออกอากาศรายเดือน รายการเพย์-เพอร์-วิว WCW และทั้งสองบริษัทก็เริ่มต้นทำรายได้หลายร้อยล้านดอลลาร์เข้าบริษัท
ต่อมา "ซัมเมอร์สแลม" ก็ได้กลายเป็น 1 ในรายการที่ประสบความสำเร็จมากที่สุด และเป็น 1 ในรายการรายการเพย์-เพอร์-วิว Big Four ของเวิลด์เรสต์ลิงเฟดดิเรชั่น (ปัจจุบันเป็นชื่อ เวิลด์เรสต์ลิงเอ็นเตอร์เทนเมนต์ และล่าสุดเหลือเพียงชื่อ ดับเบิลยูดับเบิลยูอี) พร้อมกับรายการเรสเซิลเมเนีย ,เซอร์ไวเวอร์ ซีรีส์ และรอยัลรัมเบิล
การออกอากาศ

ในศึกนี้จะทำการถ่ายทอดสด ในประเทศต่างๆ ทั่วโลก รวมทั้งในบางประเทศ จะนำออกอากาศในรูปแบบ เทป
ดูเพิ่ม

รายชื่อรายการเพย์-เพอร์-วิวของดับเบิลยูดับเบิลยูอี